
Līgums par laboratorijas materiālu un reaģentu piegādi
[bookmark: _Toc130565549][bookmark: _Toc137465152](iepirkuma identifikācijas Nr. VAAD 2026/11)
	  
04.08.2026.

[bookmark: OLE_LINK1]Valsts augu aizsardzības dienests tā direktores ___ personā, kura rīkojas saskaņā ar Ministru kabineta 2022. gada 12. aprīļa noteikumiem Nr. 230 “Valsts augu aizsardzības dienesta nolikums” (turpmāk – Pasūtītājs), no vienas puses, un 
Sabiedrība ar ierobežotu atbildību “Biotecha Latvia”, reģ. Nr. 40103648320, tās valdes locekļa ____ personā, kurš rīkojas saskaņā ar statūtiem (turpmāk – Piegādātājs), no otras puses, (turpmāk – Puses), pamatojoties uz iepirkuma komisijas 2026. gada 30. jūlija  Iepirkuma komisijas sēdes protokolu par līguma noslēgšanu Nr. VAAD 2026/11-3, noslēdz sekojošu līgumu Iepirkuma Nr. VAAD 2026/11 ietvaros (turpmāk – Līgums):

1. Līguma priekšmets
1.1. Pasūtītājs pasūta, bet Piegādātājs apņemas piegādāt laboratorijas materiālus (turpmāk – Prece) Valsts augu aizsardzības dienesta vajadzībām saskaņā ar tehnisko specifikāciju un cenām (pielikums).
1.2. Piegādātājs reizē ar Preci iesniedz ķīmisko vielu drošības datu lapas un kvalitāti apliecinošus dokumentus oriģinālā vai latviešu valodā. (attiecināms uz iepirkuma priekšmeta daļu Nr. 18.).
1.3. Preču piegādes adrese 
1.3.1. Nacionālā fitosanitārā laboratorija Lielvārdes iela 36, Rīga, LV-1006;
1.3.2. Agroķīmijas laboratorija, Lielvārdes iela 36, Rīga, LV-1006.

2. Līguma summa un norēķinu kārtība
2.1. Līgumcena ir  2309,60 EUR (divi tūkstoši trīs simti deviņi euro un 60 centi), neieskaitot pievienotās vērtības nodokli (PVN). Papildus šai summai tiek maksāts PVN 21% apmērā, kas ir 485,02 EUR (četri simti astoņdesmit pieci euro un 2 centi), kopā Līguma summa ir 2794,62 EUR (divi tūkstoši septiņi simti deviņdesmit četri euro un 62 centi). 
2.2. Puses vienojas, ka Līguma darbības laikā līgumcena, kas noteikta Līguma 2.1. punktā, ir nemainīga.
2.3. Līguma summā ir iekļautas visas transporta izmaksas, nodokļi, nodevas, Pasūtītāja darbinieku apmācība un citas izmaksas (t.sk. izdevumi, kas saistīti ar bojāto vai sajaukto Preču atpakaļ atgriešanu) un tāpēc Pasūtītājam nebūs jāizdara nekādi papildus maksājumi.
2.4. Pasūtītājs veic samaksu, pamatojoties uz Piegādātāja izsniegto Preču rēķinu un Pušu parakstīto Preču nodošanas un pieņemšanas aktu par visu iepirkuma priekšmeta attiecīgajā daļā paredzēto Preču piegādi.
2.5. Pasūtītājs samaksā Piegādātāja izsniegto Preču rēķinu 20 (divdesmit) darba dienu laikā no Preču nodošanas un pieņemšanas akta parakstīšanas dienas ar pārskaitījumu uz Piegādātāja rēķinā norādīto norēķinu kontu bankā. 
2.6. Par maksājumu saņemšanas dienu tiek uzskatīta diena, kad nauda nonāk Piegādātāja rēķinā norādītajā norēķinu kontā bankā.
2.7. Ja Piegādātājs nepiegādā Preci Līgumā noteiktajā termiņā, tas maksā Pasūtītājam līgumsodu 0,5% (nulle komats, pieci procenti) no Līguma 2.1. punktā noteiktās maksas par katru nokavēto dienu, bet ne vairāk kā 10% (desmit procenti) no rēķina summas.
2.8. Ja Pasūtītājs neievēro Līguma 2.5. punktā noteikto rēķina apmaksas termiņu, tad Piegādātājs var likt maksāt Pasūtītājam līgumsodu 0,5% (nulle komats, pieci procenti) par katru nokavēto dienu, bet ne vairāk kā 10% (desmit procenti) no rēķina summas.
2.9. Piegādātājs ir materiāli atbildīgs par zaudējumiem, kas radušies Pasūtītājam Piegādātāja darbinieku vai pilnvaroto personu darbības vai bezdarbības rezultātā.
2.10. Līgumsoda samaksa neatbrīvo Puses no Līgumā noteikto saistību pilnas izpildes.
[bookmark: _Toc160698798][bookmark: _Toc224801492]2.11. Piegādātājs uzņemas risku par neparedzēto darbu izmaksām, kuras nav iekļautas līgumcenā, bet ir nepieciešamas līguma pilnīgai izpildei pasūtītāja pieprasītajā apjomā, kvalitātē un termiņā un kuras izriet no līguma objekta apraksta arī tad, ja tās nav tieši norādītas līgumā.
[bookmark: _Toc160698799][bookmark: _Toc224801493]2.12. Risku par neparedzētām piegādēm uzņemas Pasūtītājs, ja neparedzētas piegādes ir ierosinātas pēc pasūtītāja iniciatīvas, pasūtītājam precizējot vai papildinot līguma priekšmetu. Šādā gadījumā līgumcena saistībā ar neparedzētu piegāžu izpildi tiek grozīta Publisko iepirkumu likumā 61.panta piektās daļas 2.punktā noteiktajā kārtībā.
2.13. Piegādātājs saskaņā ar Grāmatvedības likuma 11. panta četrpadsmito daļu nosūta Pasūtītājam strukturētu elektronisko rēķinu (xml formātā) uz Pasūtītāja e-adreses apakšadresi EINVOICE_VAAD@90000042982. 

3. Preces piegādes nodošanas un pieņemšanas kārtība
3.1. Preces nodošana, pieņemšana tiek veikta Līguma 1.3.apakšpunktā norādītajā adresē, Pusēm saskaņojot piegādājamās Preces piegādes laiku ar Līguma 7.10. apakšpunktā norādīto kontaktpersonu.
[bookmark: _Hlk164937908][bookmark: _Toc160698800][bookmark: _Toc224801494]3.2. Piegādātājs, atbilstoši Preces specifikai, nodrošina Līgumā norādīto preču piegādi ne vēlāk kā:
3.2.1. 1. daļu – 4 (četru) nedēļu laikā no Līguma parakstīšanas dienas;
3.2.2. 18. daļu – 6 (sešu) nedēļu laikā no Līguma parakstīšanas dienas.
3.3. Piegādāto Preču rēķinā tiek norādītas tikai tās Preces, kas tiek reāli piegādātas konkrētai laboratorijai. Atsevišķi jāsniedz rēķini un nodošanas un pieņemšanas akti par Preci, kas piegādātas:
[bookmark: _Toc224801495]3.3.1.saskaņā ar Līguma pielikuma 18.daļu - Laboratorijas reaģenti Nacionālās fitosanitārās laboratorijas vajadzībām.
[bookmark: _Toc224801496][bookmark: _Toc224801497]3.3.2. saskaņā ar Līguma pielikuma 1.daļu - Laboratorijas materiāli Agroķīmijas laboratorijas vajadzībām.
3.4. Pasūtītājam, saņemot Preci, ir jāpārbauda tās skaits un kvalitāte. Konstatējot jebkura veida Preces neatbilstību kvalitātei vai tehniskajām prasībām, Pasūtītāja un Piegādātāja pārstāvji nekavējoties sagatavo attiecīgu aktu, bet, ja Piegādātājs atsakās parakstīt aktu – Pasūtītājs aktu paraksta vienpersonīgi. Pasūtītājam ir tiesības atteikties no nekvalitatīvas Preces, pieprasot nodrošināt Piegādātāju piegādāt 1 (vienas) nedēļas laikā tās vietā lietošanai derīgu Preci. Pusēm vienojoties, var tikt precizēti Preces pieņemšanas papildus nosacījumi.
3.5. Prece tiek uzskatīta par pieņemtu kā atbilstoša Līgumam, un pieņemšanas un nodošanas aktu Pasūtītāja pārstāvis paraksta tikai tad, ja Pasūtītājs nav pieteicis Piegādātājam pretenzijas par Preces neatbilstību vai, kad Piegādātājs ir veicis neatbilstošas Preces apmaiņu 3.4.punktā noteiktā kārtībā, un Pasūtītāja pārstāvis atzinis Preci par atbilstošu Līgumam, bet ne vēlāk kā 5 (piecu) darba dienu laikā no Preču piegādes datuma.
3.6. Pretenzijas par tādiem Preces defektiem, kas nevar tikt konstatēti Preces pieņemšanas laikā, Pasūtītājs var iesniegt visā Preces derīguma periodā, ja ir ievēroti visi preču pareizas lietošanas un  uzglabāšanas nosacījumi.
3.7. Ja kādai no Pusēm rodas objektīvi iemesli, kas traucē izpildīt Līguma saistības noteiktajā termiņā, tā paziņo otrai Pusei par šādu apstākļu rašanos vismaz 10 (desmit) dienas iepriekš no Līgumā noteiktā termiņa. Puses savstarpēji vienojoties var pagarināt šo Līguma izpildes termiņu, noslēdzot attiecīga satura vienošanos.
3.8. Piegādātājam jānodrošina tāds Preces iepakojums, kas nodrošina tās aizsardzību no bojājumiem transportēšanas laikā. 
3.9. Līguma 3.2. apakšpunktā noteiktais Līguma izpildes termiņš var tikt pagarināts par tādu laika posmu, par kādu radies Līguma izpildes kavējums, šādos gadījumos:
3.9.1. Pasūtītāja atkarīgu apstākļu dēļ;
3.9.2. nepārvaramas varas apstākļu dēļ, kas norādīts Līguma 5.1. punktā vai tai ir cits objektīvs, no Piegādātāja gribas neatkarīgs iemesls, kuru Piegādātājs iepriekš nevarēja paredzēt vai novērst.
3.10. Piegādātājs apliecina, ka piegādājamās preces izcelsmes valsts nav Krievijas Federācija vai Baltkrievijas Republika. Piegādātājs apņemas nepiegādāt preces, kuru izcelsme ir Krievijas Federācijā vai Baltkrievijas Republikā, un pēc Pasūtītāja pieprasījuma iesniegt dokumentus, kas apliecina preču izcelsmi

4. Pušu saistības un atbildība
4.1. Piegādātājs uzņemas atbildību par Preces atbilstību Līguma Pielikumā norādītajai  tehniskajai specifikācijai.
[bookmark: _Hlk80806407]4.2. Piegādātājs apņemas nekvalitatīvas Preces piegādes gadījumā apmainīt to uz sava rēķina. 
4.3. Pasūtītājs ir tiesīgs vienpersoniski lauzt Līgumu bez iepriekšēja brīdinājuma, ja:
4.3.1. Piegādātājs neievēro Līgumā noteikto Preces nodošanas termiņu un ja tas tiek kavēts ilgāk par 30 (trīsdesmit) dienām;
4.3.2. Piegādātājs Līguma noslēgšanas vai Līguma izpildes laikā sniedzis nepatiesas ziņas vai apliecinājumus;
4.3.3.  ir pasludināts Piegādātāja maksātnespējas process vai iestājušies citi apstākļi, kas liedz vai liegs Piegādātājam turpināt Līguma izpildi saskaņā ar Līguma noteikumiem, vai kas negatīvi ietekmē Pasūtītāja tiesības, kuras izriet no Līguma;
4.3.4. Piegādātājs Pasūtītājam nodarījis zaudējumus;
4.3.5. Piegādātājs ir patvaļīgi pārtraucis Līguma izpildi, tai skaitā Piegādātājs nav sasniedzams juridiskajā adresē vai deklarētās dzīvesvietas adresē;
4.3.6. Līgumu nav iespējams izpildīt tādēļ, ka Līgumu izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas;
4.3.7.  Piegādātājs Pasūtītājam nodarījis zaudējumus;
4.3.8. ārējā normatīvajā aktā noteiktajos gadījumos;
4.3.9. ja mainās citi nosacījumi, kas ietekmē Līguma izpildi, kā arī gadījumos, kas noteikti PIL 64. panta pirmajā daļā;
4.3.10. tiek konstatēts, ka piegādātās preces ir Krievijas Federācijas un Baltkrievijas Republikas izcelsmes.
4.4. Pasūtītājs apņemas: 
4.4.1. veikt samaksu par Preci Līgumā noteiktajā termiņā;
4.4.2. pārbaudīt piegādāto Preci un, ja Prece atbilst tehniskajai specifikācijai, pieņemt to, parakstot Preces piegādes rēķinu un pieņemšanas un nodošanas aktu.
4.5. Piegādātājs nodrošina Pasūtītājam piegādāto Preču kvalitāti un atbilstību standartiem, kādu noteicis attiecīgo Preču ražotājs.
4.6. Piegādātājs piegādā Preces Pasūtītājam oriģināliepakojumā. Precēm jābūt jaunām un nelietotām, pilnībā funkcionējošā stāvoklī, atbilstošām Līguma pielikumā noteiktajām prasībām.
4.7. Piegādātājs garantē, ka Prece atbilst ražotāja noteiktajām derīguma termiņam divu gadu laikā no Preces piegādes datuma (attiecināms uz iepirkuma priekšmeta daļu Nr. 1).
4.8. Piegādātās Preces derīguma termiņam jābūt ne mazākam kā 1,5 gadi no Preces piegādes brīža, izņemot Preci, kuras specifiskā sastāva dēļ ražotājs nosaka mazāku derīguma termiņu (attiecināms uz iepirkuma priekšmeta daļu Nr. 18).
4.9. Piegādātājs atbild par Preces kvalitāti līdz tās derīguma termiņa beigām un sedz Pasūtītājam visus ar Preces neatbilstību kvalitātei saistītos zaudējumus.


5. Nepārvaramas varas apstākļi
5.1. Puses tiek atbrīvotas no atbildības par Līguma daļēju vai pilnīgu nepildīšanu, ja tā ir radusies nepārvaramu apstākļu, t. i., ugunsgrēka, zemestrīces, plūdu vai citu stihisko nelaimju, kā arī kara darbības, blokādes, Valsts institūciju darbības vai citu Pusēm nekontrolējamu apstākļu rezultātā, ja šie apstākļi ir notikuši pēc Līguma parakstīšanas un ir tieši ietekmējuši Līguma izpildi.
5.2. Līgumsaistību izpilde tiek pagarināta par laiku, kurā darbojas minētie apstākļi.
5.3. Pusei, kuras saistību izpildi traucē minētie apstākļi, ir nekavējoties rakstiski jābrīdina otra Puse par šo apstākļu iestāšanos vai izbeigšanos. Nesavlaicīga paziņošana par nepārvaramiem apstākļiem liedz attiecīgajai Pusei uz tiem atsaukties.

6. Fizisko personu datu aizsardzība
6.1. [bookmark: _Hlk38378203]Pusēm ir tiesības apstrādāt no otras Puses iegūtos fizisko personu datus, kā arī Līguma izpildes ietvaros iegūtos fizisko personu datus tikai ar mērķi nodrošināt Līgumā noteikto saistību izpildi, ievērojot normatīvajos aktos noteiktās prasības šādu datu apstrādei un aizsardzībai, tajā skaitā Eiropas Parlamenta un Padomes Regulas (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) prasības.
6.2. Puses apņemas nenodot tālāk trešajām personām no otras Puses iegūtos fizisko personu datus, izņemot gadījumus, kad līgumā noteikts citādāk, vai normatīvie akti paredz šādu nodošanu.

7. Pārējie noteikumi
[bookmark: _Toc160698804][bookmark: _Toc224801498]7.1. Līgums stājas spēkā ar tā parakstīšanas brīdi un ir spēkā līdz Pušu saistību izpildei.
[bookmark: _Toc160698805][bookmark: _Toc224801499]7.2. Līgums var tikt lauzts, abām Pusēm savstarpēji vienojoties un otru Pusi par to brīdinot vismaz vienu nedēļu iepriekš. Līguma laušanas gadījumā tiek noslēgta vienošanās, paredzot tajā savstarpējo norēķinu kārtību.
[bookmark: _Toc160698806][bookmark: _Toc224801500]7.3. Pasūtītājam ir tiesības nekavējoties izbeigt Līguma darbību, rakstveidā paziņojot par to Piegādātājam, ja Piegādātājs nepilda vai nekvalitatīvi pilda Līgumā noteiktos pienākumus.
[bookmark: _Toc224801501]7.4. Pušu tiesības veikt grozījumus un papildinājumus Līgumā, kuri nav būtiski, izriet no Publisko iepirkumu likuma (turpmāk – PIL) 61. panta pirmās daļas 1.un 3.punkta regulējuma.
7.5. Pusēm ir tiesības veikt grozījumus Līgumā, kas attiecas uz Līguma izpildes termiņa pagarināšanu, ja iestājušies tādi apstākļi, kurus Pasūtītājs iepriekš nevarēja paredzēt, vai ja saņemts Piegādātāja motivēts lūgums, kurā norādīti objektīvi apstākļi Līguma izpildes termiņa pagarināšanai.
7.6. Visi strīdi, kas Pusēm varētu rasties Līguma izpildes gaitā, tiks risināti sarunu ceļā. Ja kādu no Pusēm sarunu rezultāti neapmierina, jautājumi tiek risināti saskaņā ar Latvijas Republikas normatīvajiem aktiem un Latvijas Republikas tiesā.
7.7. Līguma izpildes kontroli Pasūtītāja vārdā veic Saimniecības daļas iepirkumu speciāliste ___, tālrunis ____, e-pasts ____@vaad.gov.lv.
7.8. Līgumā vai tā pielikumos ietvertie nosacījumi var tikt grozīti vai papildināti tikai rakstiski, Pusēm parakstot papildu vienošanos. 
7.9. Šis Līgums noformēts latviešu valodā un parakstīts elektroniski ar drošu elektronisko parakstu, kas satur laika zīmogu.
7.10.Tiesības parakstīt rēķinus un nodošanas un pieņemšanas aktus Pasūtītāja vārdā ir :
7.10.1. par Līguma pielikuma 18. daļas precēm Nacionālās fitosanitārās laboratorijas vadītāja vietniecei ____, tālrunis ____, e-pasts ____@vaad.gov.lv, Nacionālās fitosanitārās laboratorijas vecākajai ekspertei ____, tālrunis ____, e-pasts ______@vaad.gov.lv;
7.10.2. par Līguma pielikuma 1. daļas Precēm Agroķīmijas laboratorijas vadītājai _____, e-pasts: ______@vaad.gov.lv, Agroķīmijas laboratorijas galvenajai ekspertei (ķīmiķei analītiķei) ____, e-pasts: ________@vaad.gov.lv, tālrunis ______.
7.11. Par Līguma izpildi atbildīgā persona no Piegādātāja puses ir valdes loceklis _____@biotecha.lv.
7.12. Piegādātājs, parakstot Līgumu, apliecina, ka ir pilnīgi iepazinies ar Līguma noteikumiem, Pasūtītāja izvirzītajām prasībām, Preces tehnisko specifikāciju, kā arī ir izvērtējis visus ar Preces piegādes savlaicīgu un kvalitatīvu realizāciju saistītos riskus un to izmaksas ir ietvēris Līguma kopējā summā (Līguma pielikums). Piegādātājs atsakās izvirzīt jebkāda satura iebildumus vai pretenzijas pret Pasūtītāju par piegādājamās Preces apjomu un piegādes termiņiem. Piegādātājs veic Preces piegādi saskaņā ar Līgumu.

8. Līgumslēdzēju pušu rekvizīti un paraksti

	Pasūtītājs:
Valsts augu aizsardzības dienests 
Lielvārdes iela 36, Rīga, LV-1006
Nod. maks. reģ. Nr. 90000042982
PVN reģ. Nr. LV90000042982
Valsts kase 
Konta Nr. LV47TREL2160320005000
Kods TRELLV22
EINVOICE_VAAD@90000042982


	




	Piegādātājs:
Sabiedrība ar ierobežotu atbildību “Biotecha Latvia”
Braslas iela 29A-2, Rīga, LV-1084
Reģ. Nr. 40103648320
AS “Swedbank”
Konta Nr. LV22HABA0551036087986
Kods HABALV22




	
	
	




